laion/Wikipedia-Exotic huggingface dataset:
AUKUS

AUKUS (הלחם בסיסים של הקיצורים AU – אוסטרליה, UK – הממלכה המאוחדת ו-US – ארצות הברית) היא ברית הגנה בין אוסטרליה, בריטניה וארצות הברית, שהוכרזה ב-15 בספטמבר 2021 על ידי נשיא ארצות הברית ג'ו ביידן, ראש ממשלת אוסטרליה סקוט מוריסון וראש ממשלת הממלכה המאוחדת בוריס ג'ונסון. מטרת הברית, הכוללת שיתוף פעולה בתחום המודיעין, הסייבר וההצטיידות הצבאית, היא להציב כוח מערבי מול הרפובליקה העממית של סין באזור ים סין הדרומי עקב המחלוקות באזור זה. במסגרת זו הוסכם שארצות הברית תסייע לאוסטרליה לספק שמונה צוללות גרעיניות לשם ביצור הכוח המערבי באזור. לפי ניתוחים שונים, הברית נתפסת כהתערבות בענייניה של סין, עקב תמיכתה הלא-מוצהרת בטאיוואן. עבור בוריס ג'ונסון סימלה הברית הישג בינלאומי ראשון לאחר הברקזיט וגיבוש מערך כוחות חליפי לממלכה המאוחדת ללא אירופה. צרפת, לה נודע דבר הברית אך שעה לפני פרסומה הפומבי, הגיבה באופן קשה להודעה על הברית, זאת כיוון שהברית הביאה לביטול עסקת צוללות של צרפת עם אוסטרליה. מעבר לכך, מדובר בברית הגנה מקבילה של מדינות נאט"ו באזור האוקיינוס השקט מבלי לערב את צרפת, חברה מרכזית אחרת בברית נאט"ו ומאחורי גבה. גם לצרפת אינטרסים באזור (בטריטוריות שלה שם מתגוררים 1.6 מיליון מאזרחיה, ולצדם 8,000 חיילים ועשרות כלי שיט) שאינם באים לידי ביטוי בברית. פיטר ריקטס, שגריר בריטניה לשעבר בצרפת, אמר בראיון ל-BBC כי "יש בצרפת תחושה עמוקה של בגידה, מפני שזו לא עוד עסקת נשק – זו הייתה שותפות אסטרטגית שצרפת יזמה מול אוסטרליה, והאוסטרלים זרקו אותה כעת ודנו מאחורי גבם של הצרפתים עם שתי בעלות בריתה בנאט"ו, ארצות הברית ובריטניה, על החלפת השותפות בהסכם אחר לגמרי... זה יוצר שבר עמוק במרכז נאט"ו". בתגובה, לראשונה מאז 1778, צרפת החזירה את שגרירה מוושינגטון. במקביל החזירה פריז גם את השגריר באוסטרליה. בוטל גם טקס לציון קרב צ'ספיק. הזעם של צרפת נבע מעסקת צוללות בין ארצות הברית לבין אוסטרליה שגרמה לביטול רכש צוללות מצרפת בעשרות מיליארדי דולרים. סין הרשמית הגיבה שהברית פוגעת בשלום וביציבות באזור. שגריר סין בארצות הברית הצהיר שהכנסת צוללות גרעיניות נוספות לזירת הים הדרומי מדגישה מנטליות של מלחמה קרה חדשה. מאידך, ישנם גורמים הסוברים כי הבקיעים שיוצרת אוקוס בקרב בנות ברית נאט"ו והזעם הגלוי של צרפת מסייעים לסין. חמש העיניים מדיה וקבצים בנושא AUKUS בוויקישיתוף הצהרת המנהיגים על ההסכם, אתר הבית הלבן דיון בברית באתר הפרלמנט הבריטי הצהרת ראש ממשלת אוסטרליה Biden announces joint deal with U.K. and Australia to counter China בצל המתיחות עם סין: ארה"ב תעזור לאוסטרליה לפתח 8 צוללות גרעיניות, באתר ynet, 16 בספטמבר 2021 Taiwan Welcomes Support from Major Allies After AUKUS Pact Riles China, הגארדיאן, 17 בספטמבר 2021 Why the UK's AUKUS deal is a success and shows the follow of the SNP’s Brexit resistance - Brian Monteith "שבר בברית נאט"ו": צרפת נגד "השקרים" של ארה"ב, באתר ynet, 19 בספטמבר 2021 משבר דיפלומטי: צרפת החזירה את השגרירים מארה"ב ואוסטרליה, באתר ynet, 18 בספטמבר 2021 צרפת ביטלה חגיגות עם ארה"ב: "מכירת הצוללות לאוסטרליה - סכין בגב", באתר וואלה, 17 בספטמבר 2021 Australia’s nuclear sub deal ‘gravely undermines regional peace’ says China, The Age, ‏2021-09-16 (באנגלית) Aukus: UK, US and Australia launch pact to counter China, BBC, ‏2021-09-16 (באנגלית)
Perfect

האם התכוונתם ל... Fuckin' Perfect – סינגל של פינק Perfect – סינגל של אד שירן Perfect – סינגל של ואן דיירקשן Perfect – סינגל של אן-מארי
מנאכ'ה

מְנַאכֵ'ה (בערבית: مناخة) היא עיירה במחוז צנעא שבתימן, כ-60 ק"מ דרומית-מערבית לצנעא. העיירה נמצאת תחת מחוז צנעא. בעבר הייתה העיר תחת מחוז חראז. העיירה הוקמה במאה ה-18. העיירה ממוקמת על רכס הרים, וגובהה הוא 2,200 מעל פני הים. העיירה הייתה נחשבת כאחת הערים העשירות בתימן, מפאת קרבתה לעיר הנמל אל-חודיידה. היהודים הגיעו למנאכ'ה מצנעא. בתי היהודים שכנו מחוץ לחומת העיירה. בשנת ה'תרי"ט (1859) העריך השד"ר ר' יעקב ספיר את מספר היהודים בעיירה בכ-45 משפחות. בשנים ה'תרס"ד–ה'תרס"ה (1904–1905), ברחו רבים מיהודי צנעא למנאכ'ה, בגלל המצור והרעב הכבד שהיה בצנעא, חוזת אלנפר. העיירה גדלה והפכה להיות העיר המרכזית במחוז חראז. הקהילה היהודית בתקופה זו מנתה כ-70 משפחות. בעיר היו שלושה בתי כנסת: כניס אלטלעייה (בית הכנסת העליון) – היה ממוקם בחלקה העליון של העיירה, והיה שייך למשפחת צאלח. לאחר מחלוקת שפרצה בו בין תומכי הקבלה למתנגדיה, הפך בית הכנסת למעוזם של אוהדי הקבלה. במהלך המחלוקת נסגר בית הכנסת למשך שנה. כניס אלנזלייה (בית הכנסת התחתון) – היה ממוקם בחלקה התחתון של העיירה, והתפללו בו בנוסח בלדי. בית כנסת שבו התפללו בנוסח דרדעי. בין רבני הקהילה היו מארי חיים ימיני, מארי שלום עוזרי, מארי שלום רדאעי, ועוד. היהודים גרו בשכונה נפרדת מהערבים בדרום העיר, ויחסיהם היו טובים. רוב היהודים בעיירה התפרנסו ממסחר. בשנות ה-40 של המאה ה-20 גדלה הקהילה, ומנתה בין 100 ל-130 משפחות. בני הקהילה עלו ארצה במבצע על כנפי נשרים בשנת ה'תש"ט (1949). עולים מהעיירה הקימו את המושב זנוח, אך הוא ננטש ורובם התיישבו בעיר קריית אונו, ויש שהתיישבו בקריית בנימין וקריית ים. בית עד'אקה ד"ר משה גברא, אנציקלופדיה לקהילות היהודיות בתימן, כרך ב', עמ' 330–333 מדיה וקבצים בנושא מנאכ'ה בוויקישיתוף קהילת יהודי מנאכה, באתר "אנו – מוזיאון העם היהודי" מנאכ'ה ב"לקסיקון ליהדות תימן", באתר האגודה לטיפוח חברה ותרבות ד"ר משה גברא, אנציקלופדיה לקהילות היהודיות בתימן, כרך ב', עמ' 330–333 מנאכ'ה ב"לקסיקון ליהדות תימן", באתר האגודה לטיפוח חברה ותרבות
IBGE

המכון הברזילאי לגאוגרפיה וסטטיסטיקה (בפורטוגזית: IBGE - Instituto Brasileiro de Geografia e Estatistica) הוא סוכנות פדרלית האחראית על סטטיסטיקה, גאוגרפיה, קרטוגרפיה, גאודזיה ומידע סביבתי בברזיל. המכון נוסד בשנת 1934 בידי מריו אגוסטו טיישירה דה פרייטאש (Teixeira de Freitas). בראשית דרכו נקרא המכון בשם "המכון הלאומי לסטטיסטיקה" (Instituto Nacional de Estatística) ואילו בשנת 1938 הוסב שמו לזה הנוכחי. המטה המרכזי של המכון ממוקם בעיר ריו דה ז'ניירו. מדיה וקבצים בנושא IBGE בוויקישיתוף אתר האינטרנט הרשמי של IBGE IBGE, ברשת החברתית אקס (טוויטר) ערך זה הוא קצרמר בנושא ברזיל ובנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
הר ג'קסון (מונטנה, פלטהד)

הר ג'קסון (באנגלית: Mount Jackson) הוא הר ברכס לואיס, בשטח הפארק הלאומי גליישר, על הגבול בין מחוז פלטהד לבין מחוז גליישר, במדינת מונטנה שבארצות הברית. גובהו של הר ג'קסון 3,064 מטרים מעל פני הים; הר ג'קסון ההר הרביעי בגובהו בשטח הפארק הלאומי גליישר. הר ג'קסון הוא ההר ה-266 בגובהו במדינת מונטנה, וההר ה-5,965 בגובהו בארצות הברית. הר ג'קסון מתנשא לגובה של 1,038 מטרים מעל סביבתו. הר ג'קסון הוא ההר ה-33 בהתנשאותו במדינת מונטנה, וההר ה-291 בהתנשאותו בארצות הברית. הר ג'קסון מממוקם על קו פרשת המים של אמריקה. קרחון הריסון הממוקם על המדרון הדרומי של הר ג'קסון, הוא הקרחון הגדול ביותר בפארק הלאומי גליישר. בדומה להרים אחרים בפארק הלאומי גליישר, הר ג'קסון מורכב מסלעי משקע שמקורם החל בתקופת הפרקמבריון ועד לתקופת היורה. סלעי משקע אלה נוצרו בים רדוד, שהחל להתרומם החל מלפני 170 מיליוני שנים. הר ג'קסון - מבט מכיוון מערב בשעת השקיעה, תצלום משנת 2015 הר ג'קסון וקרחון ג'קסון הממוקם בסמוך משמאל להר הר ג'קסון, תצלום משנת 2007 הר ג'קסון באתר שירות הפארקים הלאומיים של ארצות הברית מפת אזור הר ג'קסון הר ג'קסון באתר peakbagger תיאור הר ג'קסון באתר summitpost תרשים הנוף הנשקף מהר ג'קסון באתר peakvisor הר ג'קסון באתר peakery (מרחקים לאתרים סמוכים) מידע גאוגרפי מידע על גובה הר ג'קסון
בית המשפט העליון של האיטי

בית המשפט העליון של האיטי הוא בית המשפט הגבוה ביותר במערכת המשפט של האיטי. בניין בית המשפט העליון ממוקם בפורט-או-פרנס. בית המשפט חבר בארגון בתי המשפט העליונים במדינות דוברות צרפתית. בין השנים 1806–1817 שימש הסנאט של האיטי כבית המשפט העליון. בית המשפט העליון הוקם לראשונה כגוף נפרד בשנת 1817, והיו בו 9 שופטים, שהורכבו מנשיא בית המשפט, דקאן, שישה שופטים רגילים ופקיד מטעם הממשלה. השופטים כיהנו אז לכל חייהם. נשיא בית המשפט העליון היה אנדרה דומיניק סבורין, ששימש במקביל כשר המשפטים. ב-16 ביולי 1954 הוספו לבית המשפט העליון שלושה שופטים. חוקת האיטי קובעת כי שופטי בית המשפט העליון מתמנים על ידי הנשיא מתוך רשימה שהגיש הסנאט. כל שלושה סנאטורים יכולים להציע שופט אחד. מבחינה היסטורית, בית המשפט הפך לעיתים קרובות את דעותיו שלו ושופטיו הוחלפו לעיתים קרובות. כמעט בכל ממשלה, מתמנים שופטים חדשים. על פי סעיף 174 בחוקה, השופטים מתמנים ל-10 שנים, אך על פי סעיף 177, הם מתמנים לכל החיים. במקרה ואין נשיא, או שהנשיא נעדר, נשיא בית המשפט העליון ישמש כנשיא זמני, אך אם גם הוא נעדר או אינו יכול, סגן נשיא בית המשפט העליון ישמש כנשיא. במקרה שסגן נשיא בית המשפט אינו יכול לשמש כנשיא, יכהן כנשיא השופט בעל הוותק הגדול ביותר. בית המשפט העליון אחראי לבדוק ולהשגיח שכל הצווים והחוקים שנחקקו בבתי משפט מחוזיים תואמים את חוקי המדינה וחוקתה. ערעור על בית משפט מחוזי ניתן לבצע רק בבית המשפט העליון. בית המשפט העליון אינו משמש למקרים פרטיים, ואם ישנו כזה הוא תקף על כלל הציבור. בניין בית המשפט היה ממוקם במרכז פורט-או-פרנס, עד שנפגע קשות ואף התמוטט מעט מרעידת האדמה שהתרחשה בשנת 2010. בית המשפט הועבר, עקב רעידת האדמה, למיקום זמני במתחם בית הספר הלאומי למשפטים. בשנת 2013, הודות לעזרתה של טאיוואן, החל להיבנות בניין חדש לבית המשפט, שנחנך ב-14 ביולי 2015. נכון לספטמבר 2021 הרכב בית המשפט העליון של האיטי הוא: אין נשיא (מאז 23 ביוני 2021) סגן הנשיא, ז'אן-קלוד תאוז'ן (מ-2019) ברתלמי אנטנור (מ-2019) סטניו בלבוּ (מ-2019) ז'אן-ז'וזף לברן (מ-2019) פרנזי פילמון (מ-2012) לואי פרסואר ז'אן-פייר (מ-2012) קנל מישל טמזי (מ-2012) חוקת האיטי משנת 1987, סעיף 173 חוקת האיטי משנת 1987, סעיף 175 חוקת האיטי משנת 1987, סעיף 174 חוקת האיטי משנת 1987, סעיף 177 חוקת האיטי משנת 1987, סעיף 149 חוקת האיטי משנת 1987, סעיף 178 Metropole, Investiture du nouveau président de la cour de cassation, METROPOLE, ‏2001-06-13 (בצרפתית) Cour de cassation d’Haïti : nouveau Président, Association des Cours Constitutionnelles Francophones, ‏2011-10-16 (בצרפתית) Me Anel Alexis Joseph est parti…, Le Nouvelliste (באנגלית) René Sylvestre prend les rênes de la Cour de Cassation et du CSPJ, Le Nouvelliste (באנגלית)
טנק 500

טנק 500 (באנגלית: TANK 500; במנדרינית תקנית: 坦克500) הוא רכב שטח במרכב SUV, בעל שבעה מקומות ישיבה, שמיוצר על ידי טנק משנת 2021. הוא הוצג בסין ב-29 באוגוסט 2021. הוא הדגם השני של מותג טנק לאחר טנק 300. נכון ל-2021 הוא משווק עם מנוע בנזין V6 בנפח 3.0 ליטר טורבו המספק 350 כ"ס. הוא כוללת לוח מחוונים דיגיטלי בקוטר 12.3 אינץ' ומסך מגע המציג את המולטימדיה בקוטר 14.6 אינץ'. למכונית יכולות שטח גבוהות. היא המתחרה הישירה של טויוטה לנד קרוזר. מבט אחורי פנים מדיה וקבצים בנושא טנק 500 בוויקישיתוף אתר האינטרנט הרשמי של טנק 500 Tank 500 From China Debuts To Rival Big, Rugged SUVs, Motor1.com (באנגלית) 2022 Tank 500 Is A Toyota Land Cruiser Prado Rival From China, Carscoops, ‏31 באוגוסט 2021 (באנגלית)
תומר והשרוטים

תומר והשרוטים הוא סרטו השלישי של הבמאי תומר הימן. הסרט זכה בפרס אופיר לסרט התיעודי הטוב ביותר. הסרט עוקב אחר הדרך שעברו תומר, מדריך נוער ומנהל בית קפה תל אביבי בשינקין, וחבורת נערים מהעיירה אזור – המכונה "השרוטים". אחרי שנתיים של התקרבות הם מחליטים להעלות הצגה מקורית במתנ"ס המקומי. תומר מזמין שחקנים, אמנים וחברים, ומפגיש אותם עם הנערים, בניסיון להרחיב את אופקיהם ולפקוח להם את העיניים. תוך כדי הסרט עולים הנושאים של אלימות, זהות מינית מבולבלת ותחושת ניכור. ככל שהנערים הולכים ונפתחים, כך הם רוצים לדעת ולגלות יותר. הם חושפים את עצמם, ובמקביל, תומר יוצא בפניהם מהארון. לסרט נכתב פסקול מקורי שהולחן על ידי ברי סחרוף. הסרט זכה בפרסים שונים, ביניהם: פרס הסרט התיעודי הטוב ביותר ופרס חביב הקהל בפסטיבל ההומו-לסבי בטורינו, ציון לשבח בפסטיבל ההומו-לסבי במילאנו, פרס הסרט התיעודי בפסטיבלי הסרטים הישראליים בניו-יורק, לוס-אנג'לס, מיאמי ושיקגו, פרס הסרט התיעודי בפסטיבל חיפה, פרס אופיר לסרט התיעודי הטוב ביותר ובפסטיבל מלבורן בקטגוריית הסרטים התיעודיים. "תומר והשרוטים", במסד הנתונים הקולנועיים IMDb (באנגלית) "תומר והשרוטים", באתר ספר הקולנוע הישראלי "תומר והשרוטים", באתר אידיבי "תומר והשרוטים", במסד הנתונים הקולנועיים KinoPoisk (ברוסית) "תומר והשרוטים", במיזם "אישים" לתיעוד היצירה הישראלית תומר והשרוטים, באתר סרטי האחים הימן תומר והשרוטים, באתר arts.tau.ac.il It Kinda Scares Me - A film by Tomer Heymann, נבדק ב-2021-09-19 מרב יודילוביץ', "תומר והשרוטים" - מקום ראשון בפסטיבל טורינו, באתר ynet, 5 במאי 2002 Naomi Michaeli, הסרטים התיעודיים זוכי פרס אופיר לאורך שנות פעילות האקדמיה, באתר www.israelfilmacademy.co.il מרב יודילוביץ', פרס ראשון ל"תומר והשרוטים" בפסטיבל מלבורן, באתר ynet, 12 באוגוסט 2002
דבירה (פירושונים)

האם התכוונתם ל... דבירה – שמו הרשמי לשעבר של קיבוץ דביר דבירה (אתר מקראי) – יישוב מקראי בצפון מדבר יהודה אישים: יצחק דבירה – ארכאולוג ישראלי כריסטוף ז'וזף מארי דבירה – מראשי ממשלת בורקינה פאסו דביר
הון תרבותי

הון תרבותי הוא מושג המתייחס לעולם הידע והתוכן של היחיד והקבוצה, והוא מתפקד כגורם מרבד, כגורם המשעתק את אי השוויון, ואת עליונותן החברתית של קבוצות מסוימות והנמכתן והדרתן של קבוצות אחרות. את המונח טבע הסוציולוג הצרפתי פייר בורדייה. בספרו Forms of Capital מרחיב בורדייה את מושג ההון מעבר למושג הכלכלי המציין חליפין חומריים, וכולל בו צורות לא-חומריות ולא-כלכליות של הון: הון תרבותי, הון חברתי והון סימבולי. הוא מסביר כיצד ניתן להשיג סוגי הון, לערוך בהם חליפין ולהמיר אותם בסוגי הון אחרים. מכיוון שהמבנה והחלוקה של ההון מייצגים גם את המבנה הפנימי של העולם החברתי, בורדייה טוען כי הבנת הסוגים השונים של ההון יתרמו להבנת המבנה והתפקוד של העולם החברתי. בורדייה מבחין בין שלוש צורות של הון תרבותי: הון תרבותי ממוסד – תעודות אקדמיות והסמכות היוצרות "תיעוד על יכולת תרבותית המעניקות לאוחז בהן ערך קונוונציונלי, קבוע וחוקי ביחס לכוח". אסמכתאות אקדמיות אלה יכולות לשמש ככלי המרה בין הון תרבותי לכלכלי. הון תרבותי מחופצן (Objectified) – בעלות על טובין תרבותיים, חפצים חומריים כגון חפצי אומנות, ספרים, ציורים, מכשירים או מכונות. ניתן להעריך אותם הן חומרית, כהון כלכלי, והן סימבולית כהון מחופצן. הון תרבותי מופנם/מגופן (Embodied) – מצוי בתוך האדם, והוא מייצג את ידיעותיו, יכולותיו, ערכיו וטעמו התרבותי. הון מגופן יכול לגדול על ידי השקעת זמן בשיפור עצמי ובלמידה. כאשר הון מגופן נטמע באדם, הוא הופך להביטוס ואינו יכול להיות מועבר בצורה מיידית. כלומר – ההון המגופן הוא מערך התנהגויות (נימוס, דיבור, הליכות וכיוצא בזה) וטעם (בביגוד, חברים, אוכל, תחביבים וכיוצא בזה) של אדם, המעידים על מי שהוא, מהיכן בא, איפה התחנך. הון תרבותי זה, שלא כמו שני האחרים, נרכש רק בתהליך ארוך ומורכב, בעצם במשך כל מהלך חייו של האדם. הפנמת הערכים התרבותיים מתרחשת בעיקר בגיל הילדות, בתהליך החיברות (סוציאליזציה) של האדם, ורק בצורה כזו אותם ערכים יהפכו לחלק בלתי נפרד ממנו. למעשה, סוג ההון הזה הוא המפריד בין מי שנולד למעמד הגבוה לבין מי שהתעשר במהלך חייו וטיפס בסולם המעמדי. ניתן לרכוש הון תרבותי זה רק אם היחיד שרוכש אותם מצויד במערכי-הערכה מנטליים נכונים, ומבין את משמעויות הטובין הללו. זאת מאחר שהסמלים המשוקעים בתוך ההון התרבותי הם תמיד קודים מסוג זה או אחר, ויש תמיד לפענח אותם. נובו ריש שאלות בסוציולוגיה, תרגום מצרפתית: אבנר להב וניצה בן-ארי, תל אביב: הוצאת רסלינג, 2005 [1980]. מ. רגב, הון תרבותי, בתוך: א' רם, נ' ברקוביץ (עורכים), אי שוויון, באר-שבע: אוניברסיטת בן-גוריון, 2006. עמ' 139-133.
שורש 36

שורש 36, או שי בּוּ (בסינית: 夕部, פיניין: Xī bù) הוא השורש השלושים-ושישה של הכתב הסיני. פירושו "ערב", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 34 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 36 בוויקישיתוף מאגר Unihan - U+5915
שורש 38

שורש 38, או נו בּוּ (בסינית: 女部, פיניין: Nǚ bù) הוא השורש השלושים-ושמונה של הכתב הסיני. פירושו "אישה", "נקבה", או "תכונה נשית" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 681 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 38 בוויקישיתוף מאגר Unihan - U+5973
ארסין דסטאנולו

ארסין דסטאנולו (בטורקית: Ersin Destanoğlu; נולד ב-1 בינואר 2001 בגזיוסמנפאשה שבטורקיה) הוא כדורגלן טורקי המשחק בעמדת השוער בקבוצת בשיקטש מליגת העל הטורקית. דסטאנולו גדל במחלקת הנוער של בשיקטש מליגת העל הטורקית. לאחר עזיבתו של השוער הראשון של המועדון, לוריס קאריוס, הפך דסטאנולו לשוער הראשון בחודש יוני 2020. ב-13 ביוני ערך את הופעת הבכורה שלו במועדון, בהפסד 1–2 לאנטליהספור במסגרת המחזור ה-27 בליגה לעונת 2019/2020. בסך הכל ערך דסטאנולו שמונה הופעות ליגה בעונה זו. בעונת 2020/2021, בה זכתה בשיקטש באליפות טורקיה ובגביע הטורקי, ערך דסטאנולו 35 הופעות ליגה. ב-15 בספטמבר 2021 ערך את הופעת הבכורה שלו בליגת האלופות, בהפסד 1–2 לבורוסיה דורטמונד במסגרת שלב הבתים לעונת 2021/2022. בשיקטש אליפות טורקיה (1): 2020/2021 הגביע הטורקי (1): 2020/2021 מדיה וקבצים בנושא ארסין דסטאנולו בוויקישיתוף ארסין דסטאנולו, ברשת החברתית אקס (טוויטר) ארסין דסטאנולו, ברשת החברתית אינסטגרם ארסין דסטאנולו, באתר Transfermarkt ארסין דסטאנולו, באתר Soccerway ארסין דסטאנולו, באתר WorldFootball.net ארסין דסטאנולו, באתר FootballDatabase.eu Antalyaspor maçında kale Ersin Destanoğlu'nun! Ersin Destanoğlu kimdir? באתר Fotomaç, ‏ 13 ביוני 2020 (בטורקית) Beşiktaş: 1 - Antalyaspor: 2 MAÇ SONUCU באתר Habertürk, ‏ 13 ביוני 2020 (בטורקית)
אליפות העולם בבייסבול

אליפות העולם בבייסבול (באנגלית: World Baseball Classic), הידועה גם בשם וורלד בייסבול קלאסיק, היא התחרות הראשית של נבחרות הבייסבול בעולם. הטורניר נערך לראשונה ב-2006, ובמתכונתו הנוכחית משתתפות בו 20 נבחרות. ה-WBSC הוא הגוף הבינלאומי המנהל את משחקי האליפות, בשיתוף פעולה עם ליגת ה-MLB. בעת הקמתה נחשבה האליפות לאחת משלושת הטורנירים הגדולים של בייסבול הנבחרות, לצד גביע העולם בבייסבול וטורניר הבייסבול האולימפי. ב-2008 הוחלט להוציא את הבייסבול מהתוכנית האולימפית וב-2013 בוטל גם גביע העולם, לאחר שליגת ה-MLB הציעה לסדר מחדש את לוח המשחקים הבינלאומי. בעקבות שינויים אלו, הפכה אליפות העולם לטורניר הבייסבול הבינלאומי המרכזי, והזוכה בה מקבלת את התואר "אלופת העולם". לאחר הפסקה של שלוש שנים בין שתי האליפויות הראשונות, הוחלט ב-2009 שהאליפות תתקיים כל ארבע שנים. הטורנירים השלישי והרביעי אכן התקיימו בהפרש של ארבע שנים זה מזה (2013 ו-2017), אך הטורניר החמישי (שהיה אמור להתקיים ב-2021) נדחה בעקבות מגפת הקורונה והתקיים ב-2023. להלן טבלה המסכמת את ארבע הנבחרות הראשונות בכל אליפות, וכן את מיקומה והשנה בה נערכה. נבחרת ישראל העפילה פעמיים לאליפות העולם. ב-2017 היא לקחה חלק בטורניר המוקדמות הרביעי, וזכתה בו במקום הראשון לאחר ניצחון 9–1 על בריטניה בגמר. בעקבות הזכייה, השתתפה ישראל לראשונה בטורניר הגמר וסיימה בו במקום השישי, עם מאזן של ארבעה ניצחונות ושני הפסדים. המגיש הישראלי ג'וש זייד אף נבחר לנבחרת מצטייני הטורניר. לאליפות העולם 2023 ישראל העפילה אוטומטית בשל ההחלטה כי כל המשתתפות של אליפות 2017 יעלו אוטומטית לתחרות. היא סיימה במקום הרביעי בשלב הבתים עם ניצחון אחד ושלושה הפסדים. המקום הרביעי זיכה אותה בהעפלה אוטומטית לאליפות בשנת 2026. מדיה וקבצים בנושא אליפות העולם בבייסבול בוויקישיתוף אתר האינטרנט הרשמי של אליפות העולם בבייסבול (באנגלית) אתר האינטרנט הרשמי של אליפות העולם בבייסבול (בספרדית) אתר האינטרנט הרשמי של אליפות העולם בבייסבול (באנגלית) אליפות העולם בבייסבול, ברשת החברתית פייסבוק אליפות העולם בבייסבול, ברשת החברתית אקס (טוויטר) אליפות העולם בבייסבול, ברשת החברתית אינסטגרם אליפות העולם בבייסבול, סרטונים בערוץ היוטיוב ynet ספורט, היסטוריה: ישראל עלתה לאליפות העולם בבייסבול, באתר ynet, 26 בספטמבר 2016 אורן אהרוני, ישראל סיימה את אליפות העולם בבייסבול בהפסד שלישי, באתר ישראל היום, 15 במרץ 2023
רידוואן יילמאז

רידוואן יילמאז (בטורקית: Rıdvan Yılmaz; נולד ב-21 במאי 2001 בגזיוסמנפאשה שבטורקיה) הוא כדורגלן טורקי המשחק בעמדת המגן השמאלי בקבוצת גלאזגו ריינג'רס ובנבחרת טורקיה. יילמאז גדל במחלקת הנוער של בשיקטש מליגת העל הטורקית. ב-8 באפריל 2019 ערך יילמאז את הופעת הבכורה שלו במועדון, בניצחון 7-2 על ריזספור במסגרת המחזור ה-27 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 ערך שש הופעות ליגה נוספות. ב-1 במאי 2021 הבקיע יילמאז את שער הבכורה שלו במועדון, בניצחון 7-0 על הטאייספור במסגרת המחזור ה-39 בליגה לעונת 2020/2021. בעונה זו ערך יילמאז 18 הופעות ליגה, ועזר לקבוצתו לזכות באליפות טורקיה ובגביע הטורקי. ב-25 ביולי 2022 חתם בגלאזגו ריינג'רס עליו היא שילמה ארבעה מיליון אירו. ב-27 במאי 2021 ערך יילמאז את הופעת הבכורה שלו בנבחרת טורקיה, בניצחון 2-1 על נבחרת אזרבייג'ן במשחק ידידות. הוא היה חלק מסגל נבחרת טורקיה לטורניר יורו 2020 בשנת 2021, אך לא זכה לדקות משחק בטורניר. בשיקטש אליפות טורקיה (1): 2020/2021 הגביע הטורקי (1): 2020/2021 הסופר קאפ הטורקי (1): 2021 גלאזגו ריינג'רס גביע הליגה הסקוטית (1): 2023/2024 מדיה וקבצים בנושא רידוואן יילמאז בוויקישיתוף רידוואן יילמאז, באתר Transfermarkt רידוואן יילמאז, באתר Soccerway רידוואן יילמאז, באתר WorldFootball.net רידוואן יילמאז, באתר FootballDatabase.eu Rıdvan Yılmaz: "10 yıldır altyapısında gururla formasını taşıdığım..." באתר Ajans Beşiktaş, ‏ 8 באפריל 2019 (בטורקית)
Capital Letters

"Capital Letters" הוא סינגל של הזמרת האמריקאית היילי סטיינפלד והמפיק המוזיקלי האמריקאי בלאדפופ. השיר נכתב על ידי סטיינפלד, בלאדפופ, ריי, אנדרו ג'קסון, אלי גולדינג ואלי וייספלד, והופק על ידי בלאדפופ ובנג'מין רייס. השיר יצא לאור על ידי סרטי יוניברסל וריפבליק רקורדס ב-12 בינואר 2018, כסינגל מתוך הפסקול של הסרט חמישים גוונים של שחרור. נכון לספטמבר 2021, הסינגל הושמע למעלה מ-379 מיליון פעמים בספוטיפיי. השיר נחשף לראשונה עם פרסום רשימת הרצועות של הפסקול. ב-10 בינואר 2018, סטיינפלד פרסמה טיזר לשיר באמצעות טוויטר. הווידאו קליפ של הסינגל, בבימויה של האנה לוקס דייוויס, יצא לראשונה ב-31 בינואר 2018. נכון לספטמבר 2021, הווידאו קליפ נצפה למעלה מ-165 מיליון פעמים. מדליין רוט, מ-MTV News, כתבה כי השיר כולל "קצב ריקוד סינתיסי, חסר חוצפה [ש]מפצה על רגש טהור ועף גבוה". סם דמשנאס, מגיי טיימס, סבר שהשיר הוא "רומנטי מאוד", וכינה אותו כ-"בנג'ר מוחלט". מוניקה סיסאבט, מ-PopSugar, כתבה כי השיר הוא "סקסי במיוחד [ו]מעמיד אותך על הרגליים תוך שניות ספורות". שון קיצ'נר, מדיילי אקספרס, התאכזב מהשיר כי "זה לא שיר הזמרים שהופעל הרבה מהג'יימי דורנן", אך עדיין ראה בשיר "גוש פופ נהדר". מייק ווס, מ-Idolator, תיאר כי השיר הזה ו-For You הם "המנונים לחדר שינה", וראה בשיר הזה כ-"המנון מחורבן שמוכן למועדון". סרטון השיר "Capital Letters" באתר יוטיוב Capital Letters, ארכיון מ-2021-04-30, נבדק ב-2021-09-19 Brandle, Lars (8 בינואר 2018). "'Fifty Shades Freed' Track List: Sia, Ellie Goulding, Hailee Steinfeld & More". Billboard. ארכיון מ-2018-04-26. נבדק ב-16 בינואר 2018. {{cite news}}: (עזרה) Braca, Nina (10 בינואר 2018). "Hailee Steinfeld Teases Upbeat New Track, 'Capital Letters' With Bloodpop". Billboard. ארכיון מ-2018-07-02. נבדק ב-16 בינואר 2018. {{cite news}}: (עזרה) Hailee Steinfeld, BloodPop® - Capital Letters, ארכיון מ-2021-07-01, נבדק ב-2021-09-19 Roth, Madeline (12 בינואר 2018). "Hailee Steinfeld Goes All Fifty Shades On New Song 'Capital Letters'". MTV News. ארכיון מ-2021-03-04. נבדק ב-16 בינואר 2018. {{cite news}}: (עזרה) Damshenas, Sam (12 בינואר 2018). "Hailee Steinfeld and BloodPop's collaboration for Fifty Shades Freed is an absolute banger". Gay Times. ארכיון מ-2018-09-24. נבדק ב-16 בינואר 2018. {{cite news}}: (עזרה) Sisavat, Monica (14 בינואר 2018). "Hailee Steinfeld's Sexy Fifty Shades Freed Song Will Have You on Your Feet in Seconds". PopSugar. ארכיון מ-2019-04-10. נבדק ב-16 בינואר 2018. {{cite news}}: (עזרה) Kitchener, Shaun (12 בינואר 2018). "Fifty Shades Freed: New soundtrack song out today - but it's not Jamie Dornan's (LISTEN)". Express. ארכיון מ-2019-04-10. נבדק ב-16 בינואר 2018. {{cite news}}: (עזרה) Wass, Mike (12 בינואר 2018). "Hailee Steinfeld & BloodPop's "Capital Letters" Is A Sexy Banger". Idolator. נבדק ב-16 בינואר 2018. {{cite news}}: (עזרה)